CELEX: 32010D0082
Language: mt
Date: 2010-02-09 00:00:00
Title: 2010/82/: Deċiżjoni tal-Kummissjoni tad- 9 ta’ Frar 2010 li tistabbilixxi l-klassijiet tal-prestazzjoni tar-reazzjonijiet għan-nirien ta’ ċerti prodotti għall-bini fir-rigward ta’ kisi dekorattiv tal-ħajt f’romblu u pannell (notifikata bid-dokument numru C(2010) 397) (Test b’relevanza għaż-ŻEE)

11.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 38/11
            
         DEĊIŻJONI TAL-KUMMISSJONI
   tad-9 ta’ Frar 2010
   li tistabbilixxi l-klassijiet tal-prestazzjoni tar-reazzjonijiet għan-nirien ta’ ċerti prodotti għall-bini fir-rigward ta’ kisi dekorattiv tal-ħajt f’romblu u pannell
   (notifikata bid-dokument numru C(2010) 397)
   (Test b’relevanza għaż-ŻEE)
   (2010/82/UE)
   IL-KUMMISSJONI EWROPEA,
   Wara li kkunsidrat it-Trattat dwar l-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 89/106/KEE tal-21 ta’ Diċembru 1988, dwar l-approssimazzjoni tal-liġijiet, regolamenti u dispożizzjonijiet amministrattivi tal-Istati Membri dwar il-prodotti għall-bini (1), u b’mod partikulari l-Artikolu 20(2) tagħha,
   Billi:
   
               (1)
            
            
               Id-Direttiva tal-Kunsill 89/106/KEE tipprevedi li biex jiġu kkunsidrati livelli differenti ta’ ħarsien għax-xogħlijiet ta’ bini fuq livelli nazzjonali, reġjonali jew lokali, jista’ jkun meħtieġ li fid-dokumenti interpretattivi jiġu stabbiliti klassijiet li jikkorrispondu mal-prestazzjoni tal-prodotti fir-rigward ta’ kull rekwiżit essenzjali. Dawn id-dokumenti ġew ippubblikati bħala l-“Komunikazzjoni tal-Kummissjoni fir-rigward tad-dokumenti interpretattivi tad-Direttiva 89/106/KEE (2).”
            
         
               (2)
            
            
               Fir-rigward tar-rekwiżit essenzjali ta’ sikurezza f’każ ta’ nirien, id-dokument interpretattiv Nru 2 jelenka numru ta’ miżuri inter-relatati li flimkien jagħtu definizzjoni tal-istrateġija ta’ sikurezza kontra n-nirien li se tiġi żviluppata b’modi differenti fl-Istati Membri.
            
         
               (3)
            
            
               Id-dokument interpretattiv Nru 2 jidentifika waħda minn dawn il-miżuri bħala l-limitazzjoni tal-ġenerazzjoni u t-tifrix ta’ nirien u duħħan f’żona partikolari billi jillimita l-potenzjal tal-prodotti għall-bini milli jikkontribwixxi għall-iżvilupp sħiħ ta’ nirien.
            
         
               (4)
            
            
               Il-livell ta’ din il-limitazzjoni jista’ jiġi espress biss f’termini tal-livelli differenti tal-prestazzjoni tar-reazzjonijiet għan-nirien tal-prodotti fl-applikazzjoni aħħarija tagħhom.
            
         
               (5)
            
            
               Bħala soluzzjoni armonizzata, ġiet adottata sistema ta’ klassijiet fid-Deċiżjoni tal-Kummissjoni 2000/147/KE tat-8 ta’ Frar 2000 li timplimenta d-Direttiva tal-Kunsill 89/106/KEE fir-rigward tal-klassifikazzjoni tal-prestazzjoni tar-reazzjonijiet għan-nirien tal-prodotti għall-bini (3).
            
         
               (6)
            
            
               Fil-każ ta’ kisi dekorattiv tal-ħajt f’roll u pannell huwa meħtieġ li tkun użata l-klassifikazzjoni stabbilita fid-Deċiżjoni 2000/147/KE.
            
         
               (7)
            
            
               Il-prestazzjoni tar-reazzjonijiet għan-nirien ta’ ħafna mill-prodotti u/jew materjali għall-bini, skont il-klassifikazzjoni stipulata fid-Deċiżjoni 2000/147/KE, hija stabbilita sewwa u magħrufa biżżejjed mir-regolaturi tan-nirien fl-Istati Membri, tant li ma jeħtieġu l-ebda testijiet għal din il-karatteristika partikolari ta’ prestazzjoni.
            
         
               (8)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Bini,
            
         ADOTTAT DIN ID-DEĊIŻJONI:
   Artikolu 1
   Il-prodotti u/jew il-materjali għall-bini li jissodisfaw ir-rekwiżiti kollha tal-karatteristika tal-prestazzjoni ta’ “reazzjonijiet għan-nirien” mingħajr ħtieġa ta’ aktar testijiet huma stipulati fl-Anness.
   Artikolu 2
   Il-klassijiet speċifiċi li għandhom jiġu applikati għal prodotti u/jew materjali differenti għall-bini, skont il-klassifikazzjoni tar-reazzjonijiet għan-nirien adottata fid-Deċiżjoni 2000/147/KE, huma stipulati fl-Anness ma’ din id-Deċiżjoni.
   Artikolu 3
   Il-prodotti għandhom jiġu kkunsidrati f’rabta mal-applikazzjoni tal-użu aħħari tagħhom, fejn rilevanti.
   Artikolu 4
   Din id-Deċiżjoni hija indirizzata lill-Istati Membri.
   
      Magħmul fi Brussell, id-9 ta’ Frar 2010.
      
         
            Għall-Kummissjoni
         
         Günter VERHEUGEN
         
            Viċi President
         
      
   
   
      (1)  ĠU L 40, 11.2.1989, p. 12.
   
      (2)  ĠU C 62, 28.2.1994, p. 1.
   
      (3)  ĠU L 50, 23.2.2000, p. 14.
   
      ANNESS
      It-tabella stipulata f’dan l-Anness, telenka prodotti u/jew materjali għall-bini li jissodisfaw ir-rekwiżiti kollha tal-karatteristika tal-prestazzjoni ta’ reazzjonijiet għan-nirien mingħajr ħtieġa ta’ testijiet.
      
         Tabella
      
      
         Klassijiet tal-prestazzjoni tar-reazzjonijiet għan-nirien għal kisi dekorattiv tal-ħajt f’romblu u pannell
      
      
                  Prodott (1)
                  
               
               
                  Massa massima għal kull unità ta’ żona
                  (g/m2)
               
               
                  Ħxuna massima
                  (mm)
               
               
                  Klassi (2)
                  
               
            
                  Kisi tal-ħajt fuq bażi ta’ fibra ċelluloża
               
               
                  190 
               
               
                  0,9 
               
               
                  D-s3, d2
               
            
                  Kisi tal-ħajt fuq bażi ta’ fibra ċelluloża u miksi jew ipprintjat bil-polimer
               
               
                  470 
               
               
                  0,7 
               
            
                  Kisi tal-ħajt fuq taħlita ta’ bażi ta’ fibra ċelluloża bil-poliester
               
               
                  160 
               
               
                  0,3 
               
            
                  Kisi tal-ħajt fuq taħlita ta’ bażi ta’ fibra ċelluloża bil-poliester u miksi jew ipprintjat bil-polimer
               
               
                  410 
               
               
                  0,5 
               
            
                  Kisi tal-ħajt fuq bażi ta’ fibra miksija bil-polimer
               
               
                  510 
               
               
                  0,7 
               
            
                  Kisi tal-ħajt ta’ tessut minsuġ bil-parti ta’ wara li tikkonsisti f’fibra ċelluloża jew fibra ċelluloża bil-poliester
               
               
                  450 
               
               
                  0,8 
               
            
                  Kisi tal-ħajt ta’ PVC bil-fowm bil-parti ta’ wara li tikkonsisti f’fibra ċelluloża jew fibra ċelluloża bil-poliester
               
               
                  310 
               
               
                  1,8 
               
            
         (1)  Prodotti skont EN 15102 immuntati fuq sottostrat ta’ mill-inqas klassi A2-s1,d0 bi ħxuna minima ta’ 12-il mm u b’densità minima ta’ 800 kg/m3 li jużaw lamtu, jew lamtu/PVA, jew ċelluloża/PVA li teħel applikati b’massimu ta’ 200 g/m2.
      
         (2)  Il-Klassi kif stipulata fit-Tabella 1 tal-Anness tad-Deċiżjoni tal-Kummissjoni 2000/147/KE.